CELEX: 32020R1666
Language: lt
Date: 2020-11-10 00:00:00
Title: Komisijos reglamentas (ES) 2020/1666 2020 m. lapkričio 10 d. kuriuo dėl naujo EB trąšų tipo įtraukimo į I priedą iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų (Tekstas svarbus EEE)

2020 11 11   
               
               
                  LT
               
               
                  Europos Sąjungos oficialusis leidinys
               
               
                  L 377/3
               
            
         KOMISIJOS REGLAMENTAS (ES) 2020/1666
         2020 m. lapkričio 10 d.
         kuriuo dėl naujo EB trąšų tipo įtraukimo į I priedą iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 13 d. Europos Parlamento ir Tarybos reglamentą (EB) Nr. 2003/2003 dėl trąšų (1), ypač į jo 31 straipsnio 1 dalį,
         kadangi:
         
                     (1)
                  
                  
                     iminodisukcino rūgšties kalcio chelato (toliau – Ca-IDHA) gamintojas per Lenkijos valdžios institucijas pateikė Komisijai prašymą Ca-IDHA įtraukti į Reglamento (EB) Nr. 2003/2003 I priedą kaip naują įrašą. Ca-IDHA buvo sukurtas reaguojant į sodininkystės sektoriaus prašymus sukurti esamų kalcio šaltinių, kurie tam tikromis naudojimo sąlygomis juos naudojant ant lapų gali jiems pakenkti, alternatyvas;
                  
               
                     (2)
                  
                  
                     Ca-IDHA atitinka Reglamento (EB) Nr. 2003/2003 14 straipsnyje nustatytus reikalavimus. Todėl jis turėtų būti įtrauktas į to reglamento I priedo EB trąšų tipų sąrašą;
                  
               
                     (3)
                  
                  
                     todėl Reglamentas (EB) Nr. 2003/2003 turėtų būti atitinkamai iš dalies pakeistas;
                  
               
                     (4)
                  
                  
                     šiame reglamente numatyta priemonė atitinka pagal Reglamento (EB) Nr. 2003/2003 32 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 2003/2003 I priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 304, 2003 11 21, p. 1.
      
      
         
            PRIEDAS
            Reglamento (EB) Nr. 2003/2003 I priedo D lentelėje įterpiama 2.3 eilutė:
            
               
                           „2.3
                        
                        
                           Iminodisukcino rūgšties kalcio chelatas
                        
                        
                           Cheminiu būdu gaunamas produktas, kurio pagrindinė sudedamoji dalis yra iminodisukcino rūgštis, nepridedant gyvulinės ar augalinės kilmės organinių maistinių medžiagų.
                        
                        
                           9 % CaO
                           Kalcis, išreikštas kaip CaO, sudaro chelatinius junginius su iminodisukcino rūgštimi (IDHA); tirpus vandenyje.
                        
                        
                            
                        
                        
                           Kalcis, išreikštas kaip CaO, sudaro chelatinius junginius su iminodisukcino rūgštimi (IDHA); tirpus vandenyje.“